Die Essensie van Paasfees – christianityworks
Home / FRESH / Die Essensie van Paasfees
1 Johannes 3:5 Julle weet dat Hy verskyn het om die sondes weg te neem, en in Hom is daar geen sonde nie. (AFR20)
Ja, daar is nog 'n Paasfees om die draai en terwyl ons hierdie jaarlikse vieringe, herdenkings, feeste, of wat ons dit ook al wil noem, as vanselfsprekend beskou, watter betekenis het dit vir jou? Is dit regtig sinvol?
Paasfees het vir my jare lank eenvoudig nie sin gemaak nie. Die samevatting – Paasfees in 'n neutedop – is die volgende: Jesus, die Seun van God, het gesterf om vir ons sonde, joune en myne, te betaal. Toe staan ​​Hy weer op om ons die oorwinning oor die dood, en vir elkeen wat dit glo, die gratis gawe van die Ewige Lewe te gee. Dis dit.
Maar weet jy, die ding wat my altyd gepla het, was hierdie gekke idee dat … ek bedoel, ek kon nie verstaan waarom sou God sy eie Seun stuur om vir my sonde aan die kruis te sterf? As ek so 'n gemors van my lewe gemaak het, waarom kan ek nie net na God gaan en sê: "Haai kyk God, ek is jammer." God kon my tog sekerlik net vergewe. Dit is nie onredelik nie.
Ek het onlangs 'n vriend gehad wat sy rybewys verloor het, omdat hy die spoedgrens oortree het. Dink jy hy kon voor die regter gaan staan en sê: "Haai kyk regter, ek is jammer." Sou die regter hom op die plek vergewe? Dis mos nie onredelik nie?
Natuurlik is dit … omdat geregtigheid altyd vereis dat 'n prys betaal word om dinge reg te stel; of dit nou is om 'n lisensie te verloor, 'n tyd lank tronk toe te gaan … of inderdaad jou lewe te verloor. Ons lees in:
In plaas daarvan, dat ons die pyn moet dra van die straf wat God se geregtigheid eis, het God na ons gekyk, ons jammer gekry, en sy Seun in ons plek gestuur om ons sonde weg te neem.